
Camera  Deputaţilor

Tel : 313.66.43.  Fax : 315.34.01.










Bucureşti, 28.06.1999







                               Nr.  139 /XVIII/3

BIROUL PERMANENT AL CAMEREI DEPUTATILOR

DOMNULUI PREŞEDINTE ION DIACONESCU

Vă înaintăm alăturat Raportul la proiectul de Lege pentru aprobarea Ordonanţei de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în domeniul Energiei-A.N.R.E.

Proiectul de lege a fost transmis la comisie în procedură de urgenţă, iar la întocmirea raportului comisia a avut în vedere şi avizele transmise de:

· Comisia pentru buget, finanţe şi bănci;

· Comisia juridică, de disciplină şi imunităţi;

· Consiliul Legislativ.


                       PREŞEDINTE                                    SECRETAR 

                              Dan Ioan Popescu                                  Antal Istvan

                   Expert 

Dr.Maria Cristina Bălănescu

Parlamentul  României

Camera  Deputaţilor

                                  Bucureşti, 28.06.1999







                                  Nr.  139 /XVIII/3

R A P O R T

asupra proiectului de Lege pentru aprobarea Ordonanţei de urgenţă a Guvernului nr.29/1998 privind infiinţarea, organizarea şi funcţionarea Autorităţii Naţionale de Reglementare în domeniul Energiei-A.N.R.E.



Cu adresa nr. 224 din 10.06.1999 Preşedintele Camerei Deputaţilor, conform art.86 din Regulamentul Camerei Deputaţilor a sesizat pentru examinare şi avizare în fond Comisia pentru industrii şi servicii cu proiectul de Lege pentru aprobarea Ordonanţei de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în domeniul Energiei-A.N.R.E.

.

In urma examinării în şedinţa din 23.06.1999, comisia a hotărât în unanimitate, ţinând seama şi de avizele favorabile primite de la Comisia juridică, de disciplină şi imunităţi, Comisia pentru buget, finanţe şi bănci şi Consiliul Legislativ, să-l avizeze favorabil în fond şi să-l propună spre dezbatere şi adoptare plenului Camerei Deputaţilor cu amendamentele admise la forma adoptată de Senat, prevăzute în Anexă. 



In raport de obiectul şi conţinutul său, proiectul de lege face parte din categoria legilor ordinare.  


                       PREŞEDINTE                                    SECRETAR 

                               Dan Ioan Popescu                                  Antal Istvan

Expert 

Dr.Maria Cristina Bălănescu

Parlamentul  României

Camera  Deputaţilor                                                                                                                                   

Comisia pentru industrii si servicii

                                                                                                                                                                                                                 Anexă

A M E N D A M E N T E      A D M I S E

la proiectul de Lege pentru aprobarea Ordonanţei de urgenţă a Guvernului nr.29/1998 

privind înfiinţarea, organizarea şi funcţionarea Autorităţii Naţionale de Reglementare în domeniul Energiei - A.N.R.E.

	Nr.

crt.
	Text proiect de lege

- Senat - 
	Amendamente admise de comisie

Autori
	Motivaţie

	0
	1
	2
	3

	1. 
	L E G E

pentru aprobarea Ordonanţei de urgenţă a Guvernului

privind înfiinţarea, organizarea şi funcţionarea Autorităţii Naţionale de Reglementare în  domeniul Energiei - A.N.R.E.


	Nemodificat
	

	2.
	Articol unic - Se aprobă Ordonanţa de urgenţă a Guvernului nr.29 din 22 octombrie 1998 privind înfiinţarea organizarea şi funcţionarea Autorităţii Naţionale de Reglementare în  domeniul Energiei - A.N.R.E., publicată în Monitorul Oficial al României, Partea I, nr.407 din 27 octombrie 1998, cu următoarele modificări şi completări:


	Nemodificat
	


	0
	1
	2
	3

	3. 
	Art. 1. - (1) Se înfiinţează Autoritatea Naţională de Reglementare în domeniul Energiei, denumită în continuare A.N.R.E., instituţie publică autonomă, de interes naţional, cu personalitate juridică, cu sediul în Bucureşti, str. Constantin Nacu nr. 3, sectorul 3.


	Art. 1. - (1) Se înfiinţează Autoritatea Naţională de Reglementare în domeniul Energiei, denumită în continuare A.N.R.E., instituţie publică, de interes naţional, cu personalitate juridică, în coordonarea Guvernului, cu sediul în Bucureşti.
Dep.Barbu Piţigoi

Dep.Dumitru Popescu


	Reformularea se referă la reglementarea statutului juridic al ANRE. 

	4. 
	Art.1 (2) Finanţarea activităţii A.N.R.E. se asigură integral din venituri extrabugetare obţinute din tarife pentru acordarea de licenţe şi autorizaţii, precum şi din contribuţii ale agenţilor economici potrivit art. 70 lit. c) din Legea nr. 72/1996 privind finanţele publice. Pentru desfăşurarea activităţii poate folosi mijloace materiale şi băneşti primite de la persoane fizice şi juridice, cu respectarea dispoziţiilor legale.


	Se elimină fraza a doua preluându-se conţinutul acesteia prin modificarea textului alin.2 astfel:

Art.1 (2) Finanţarea activităţii A.N.R.E. se asigură integral din venituri extrabugetare obţinute din tarife pentru acordarea de licenţe şi autorizaţii, servicii precum şi din contribuţii ale organismelor internaţionale sau ale agenţilor economici potrivit art. 70 lit. c) din Legea nr. 72/1996 privind finanţele publice.

Dep.Barbu Piţigoi

Dep. Dan Ioan Popescu


	Pentru a elimina ambiguitatea formulării din fraza finala a alin. 2 care ar putea permite abuzul. 

	5. 
	Art.1 (3) Nivelul tarifelor şi al contribuţiilor prevăzute la alin. (2) se stabileşte de A.N.R.E. în fiecare an, în condiţiile legii şi sunt date publicităţii.


	Nemodificat
	

	6. 
	Art. 2. - (1) Patrimoniul A.N.R.E. se constituie prin preluarea în administrare de la Compania Naţională de Electricitate - S.A. a bunurilor cuprinse în anexa nr. 1.

(2) Capitalul social al Companiei Naţionale de Electricitate - S.A., înfiinţată prin Hotărârea Guvernului nr. 365/1998, se diminuează cu valoarea de 1.850.000.000 lei, corespunzător bunurilor preluate de A.N.R.E.

(3) Predarea-preluarea bunurilor prevăzute la alin. (2) se face pe bază de protocol încheiat între Compania Naţională de Electricitate - S.A. şi A.N.R.E., în termen de 30 de zile de la intrarea în vigoare a prezentei ordonanţe de urgenţă, la valoarea de 1.850.000.000 lei.


	Nemodificat
	

	7. 
	Articolul 4, care devine art.3, va avea următorul cuprins:

Art.3 - A.N.R.E. se organizează şi funcţionează pe baza regulamentului de organizare şi funcţionare, aprobat prin hotărâre a Guvernului.


	Articolul  va avea 2 alineate:

Art.3 (1) - Nemodificat.


	Pentru a include alin.2 nou.

	8. 
	
	Se prevede un nou alin. care preia textul art.8, completat astfel:. 

Art.3 (2) A.N.R.E. este structurată pe departamente de specialitate, potrivit competenţelor şi Regulamentului de organizare şi funcţionare aprobat de Guvern.
Dep.Barbu Piţigoi

Dep.Dan Ioan Popescu


	Textul prevăzut la art.8, pct.42, a fost preluat sub forma unui  alin. nou la acest art. deoarece au  acelasi obiect de reglementare. Completarea se impune.

	9. 
	Art.3 devine art.4.

Art. 4. - A.N.R.E. creează şi aplică sistemul de reglementări obligatorii la nivel naţional, necesar funcţionării sectorului şi pieţei energiei electrice şi termice în condiţii de eficienţă, concurenţă, transparenţă şi protecţie a consumatorilor.


	Nemodificat
	

	10. 
	Art. 5. - A.N.R.E. este abilitată cu următoarele competenţe:


	Nemodificat
	

	11. 
	a) emite reglementări cu caracter obligatoriu pentru agenţii economici din sector, necesare funcţionării eficiente şi transparente a sistemului electroenergetic naţional, precum şi pentru utilizarea eficientă a energiei electrice şi termice;


	Se renumerotează toate literele cu cifre arabe. 

1) emite reglementări cu caracter obligatoriu pentru agenţii economici din sector, necesare funcţionării eficiente şi transparente a sistemului electroenergetic naţional;

Dep.Barbu Piţigoi

Dep.Dumitru Popescu


	 Reglementarea privind utilizarea eficientă a energiei electrice şi termice intră în competenţa A:R.C.E,  potrivit art.5-29 nou propus prin  pct.38. Renumerotarea este necesară pentru a cuprinde toate atribuţiile.



	12. 
	b) emite, acordă, modifică, suspendă sau retrage autorizaţiile şi licenţele pentru agenţii economici existenţi din sectorul energiei electrice şi termice, precum şi pentru cei care vor apărea ca urmare a deschiderii pieţei de energie electrică şi termică;


	2) Nemodificat
	

	13. 
	c) stabileşte, cu avizul Oficiului Concurenţei, preţurile şi tarifele aplicate consumatorilor captivi, cele practicate de concesionarii de activităţi sau servicii publice din sector, preţurile şi tarifele practicate între agenţii economici din cadrul sectorului, precum şi preţurile şi tarifele practicate pentru serviciile aferente producerii şi distribuţiei energiei termice, pe baza metodologiilor de calcul elaborate în acest sens;

	Se preiau în locul lit.c, textele din ordonanţa de urgenţă de la art.6 lit.c şi lit.d:
3) stabileşte metodologia de calcul a preţurilor şi tarifelor aplicabile activităţilor de monopol natural, din domeniul său de activitate, cu avizul Oficiului Concurenţei, având în vedere protejarea intereselor consumatorilor de energie electrică şi termică;

4) stabileşte, cu avizul Oficiului Concurenţei, preţurile şi tarifele aplicate consumatorilor captivi, cele practicate de concesionarii de activităţi sau servicii publice din sector, preţurile şi tarifele practicate între operatorii economici din cadrul sectorului, tarifele pentru serviciile de sistem, de transport şi de distribuţie a energiei electrice prin sistemul electroenergetic naţional, precum şi preţurile şi tarifele practicate pentru serviciile aferente producerii şi distribuţiei energiei termice;

Dep.Dumitru Popescu


	Prevederile cuprinse în lit.c şi d din ordonanţă sunt mai clare.

	14. 
	d) stabileşte şi aprobă contractele-cadru dintre agenţii economici din sector privind vânzarea, achiziţia, transportul, dispecerizarea şi distribuţia energiei electrice şi termice, precum şi cele de furnizare a energiei electrice şi termice la consumatorii finali;


	5) Nemodificat


	

	15. 
	e) negociază şi încheie contracte de concesionare, în calitate de concendent, în sectorul energiei electrice şi termice şi poate apela la agenţii specializate în domeniul concesionării;


	6) organizează licitaţiile în condiţiile legii, negociază şi încheie contracte de concesionare, în calitate de concedent, în sectorul energiei electrice şi termice;

Dep.Dumitru Popescu
	În acord cu Legea privind regimul concesiunilor şi corelat cu prevederile lit.f) prin care se stabileşte modul de calcul al redevenţelor.



	16. 
	f) stabileşte principiile de calcul al redevenţelor pentru concesiunile acordate;


	7) stabileşte modul de calcul al redevenţelor pentru concesiunile acordate;

Dep.Dumitru Popescu


	Pentru folosirea termenului prevãzut de Legea privind regimul concesiunilor.



	17. 
	g) aprobă regulamentul de programare şi dispecerizare a sistemului electroenergetic naţional;


	8) aprobă regulamentul de programare în sistemul electroenergetic naţional;

Dep.Dumitru Popescu


	Termenul de "programare" este acoperitor.

	18. 
	h) aprobă Codurile tehnice ale reţelelor de transport şi distribuţie, elaborate de către Compania Naţională de Electricitate - S.A. şi de alţi agenţi economici din sector;


	9) Nemodificat
	

	19. 
	i) elaborează cerinţe, criterii şi proceduri pentru eligibilitatea consumatorilor de energie electrică şi acordă licenţele de consumatori eligibili;


	10) Nemodificat


	

	20. 
	j) aprobă normele tehnice şi comerciale cu caracter obligatoriu pentru agenţii economici din sectorul energiei electrice şi termice;


	11) Nemodificat
	

	21. 
	k) exercită controlul cu privire la respectarea, de către agenţii economici din sector, a reglementărilor emise, a sistemului de preţuri şi tarife în vigoare, precum şi îndeplinirea prevederilor  contractelor de concesiune şi aplică sancţiuni în cazul nerespectării acestora;


	12) Nemodificat


	

	22. 
	l) elaborează metodologia de soluţionare a neînţelegerilor precontractuale şi soluţionează neînţelegerile legate de încheierea contractelor dintre agenţii economici din sector şi a contractelor de furnizare a energiei electrice şi termice;


	13) Nemodificat


	

	23. 
	m) elaborează metodologia de urmărire şi control în vederea respectării de către agenţii economici din sectorul energiei electrice şi termice a sistemului de preţuri şi tarife;


	14) Nemodificat


	

	24. 
	n) elaborează, în conformitate cu prevederile legale, regulamentul de constatare, notificare şi sancţionare a abaterilor de la reglementările emise în domeniu;


	15) Nemodificat


	

	25. 
	o) urmăreşte încheierea şi respectarea, în condiţiile legii, a contractelor între investitori şi autorităţi şi se autosesizează în vederea protejării investitorilor;


	16) Nemodificat


	

	26. 
	p) urmăreşte aplicarea standardelor de performanţă şi calitate în domeniul serviciilor specifice sectorului energiei electrice şi termice şi propune, ori de câte ori constată neconcordanţe, adaptarea acestora;


	17) Nemodificat


	

	27. 
	q) propune Guvernului măsuri de prevenire şi eliminare a abuzului de poziţie dominantă  pe piaţă, ori de câte ori constată nerespectarea reglementărilor cu privire la concurenţă şi transparenţă;


	18) Nemodificat


	

	28. 
	r)  creează o bază de date necesară desfăşurării activităţii sale şi furnizării  de informaţii altor autorităţi în elaborarea strategiei de dezvoltare a sectorului energiei electrice şi termice, precum ţi în legătură cu activitatea comerţului internaţional cu energie electrică şi cu practicile internaţionale în domeniu. Datele care nu au caracter secret şi confidenţial pot fi date publicităţii, cu avizul Ministerului Industriei şi Comerţului;


	19) Nemodificat


	

	29. 
	s) elaborează regulamentul de organizare şi funcţionare propriu şi stabileşte responsabilităţile personalului, în conformitate cu dispoziţiile legale în vigoare;


	20) elaborează, în termen de 30 de zile de la intrarea în vigoare a legii, regulamentul de organizare şi funcţionare propriu şi stabileşte responsabilităţile personalului, în conformitate cu dispoziţiile legale în vigoare;

Dep.Barbu Piţigoi

Dep.Dumitru Popescu

Dep.Robert Raduly


	Este necesară includerea unui termen care în textul ordonantei  este prevazut la art.4(1).

	30. 
	t) instruieşte şi perfecţionează continuu personalul propriu, inclusiv cu asistenţă tehnică străină;


	21) instruieşte şi perfecţionează  personalul propriu;

Dep.Barbu Piţigoi

Dep.Dumitru Popescu

Dep.Dan Ioan Popescu


	Pentru o exprimare modernă.

Dacă bugetul îi va permite, legea nu interzice acest lucru.

	31. 
	u) informează Guvernul asupra activităţii proprii desfăşurate, prin rapoarte anuale, care se dau publicităţii.


	22) Nemodificat


	

	32. 
	
	Se propun următoarele trei texte care preiau prevederile din Ordonanţa de urgenţă nr. 63/1998 privind energia electrică şi termică: 

23) supraveghează aplicarea şi respectarea măsurilor stabilite pentru protecţia mediului de către toţi participantii  la activitatile din sectorul energetic;

Dep.Dumitru Popescu
	Pentru a prevedea toate atribuţiile conferite ANRE prin Ordonanta de Urgenta nr. 63/1998 care se vor exclude din aceasta pentru evitarea dublei reglementări.

	33. 
	
	24) urmãreste activitãţile de comerţ exterior ale României în sectorul energetic, propunând Guvernului măsuri pentru a preveni dependenţa ţării de importurile de energie electrică;
Dep.Dumitru Popescu


	Idem pct. .32.

	34. 
	
	25) aprobă normele de protecţia muncii elaborate de unităţile interesate din sector;
Dep.Dumitru Popescu


	Idem pct. .32.

	35. 
	
	Se propun următoarele noi atribuţii:
26) urmăreste structura producţiilor de energie electrică şi termică dând prioritate valorificării producţiei interne de cărbune, amenajării potenţialului hidroenergetic, promovării producţiei de energie electrică în centrale hidroelectrice, a producţiei combinate de energie electrică şi termică şi a surselor neconvenţionale de energie - energie solară, eoliană, geotermală, biomasă, biogaze - în producerea de energie electrică şi termică;

Dep.Dumitru Popescu


	Atribuţie necesară pentru corelare cu experienţa internaţională în domeniu.

	36. 
	
	27) urmăreste şi propune Guvernului măsuri în legătură cu situaţia stocurilor de siguranţă ale sistemului electroenergetic naţional la resursele  primare de energie - cărbune, păcură şi volum de apă în lacurile de acumulare;

Dep.Dumitru Popescu


	Idem pct. 35.

	37. 
	
	28) avizează contractele pentru tranzitul de energie electrică prin sistemul electroenergetic naţional al României la propunerea Companiei Nationale de Electricitate S.A.;

Dep.Dumitru Popescu


	Idem pct. 35.

	38. 
	
	29) colaboreazã cu Ministerul Industriei şi Comerţului şi cu A.R.C.E. la elaborarea propunerilor de strategii şi de politici în domeniul energetic;

Dep.Dumitru Popescu


	Idem pct.35.

	39. 
	
	30) reglementează accesul nediscriminatoriu la reţea pentru producătorii independenţi şi pentru consumatorii eligibili stimulând competiţia în furnizarea energiei electrice şi termice.

Dep.Dumitru Popescu


	Idem pct.35.

	40. 
	Articolul 6 se abrogă.
	Nemodificat


	

	41. 
	Art. 7. - Termenii referitori la: sectorul energiei electrice, cod, furnizor, consumator final, acces la reţea, consumator eligibil şi consumator captiv de energie electrică, autorizaţie şi licenţă, utilizaţi în prezenta ordonanţă de urgenţă, au înţelesul definit în anexa nr. 2.
	Nemodificat
	

	42. 
	Art. 8. - A.N.R.E. este structurată pe departamente de specialitate, potrivit competenţelor şi regulamentului de organizare şi funcţionare aprobat.


	Se elimină şi se renumerotează în continuare toate articolele.

Dep.Barbu Piţigoi

Dep.Dumitru Popescu


	Textul a fost propus la pct.8 ca alineat nou la art.3.

	43. 
	Art. 9. - (1) Activitatea A.N.R.E. este condusă de un preşedinte, numit prin decizie a primului-ministru al Guvernului,  pe o perioadă de 4 ani.


	Nemodificat
	

	44. 
	Art. 9. (2) Preşedintele este funcţionar public şi calitatea sa este incompatibilă cu exercitarea oricărei alte funcţii sau demnităţi publice, cu excepţia activităţii didactice din învăţământul superior. Preşedintelui îi este interzisă exercitarea, direct sau prin persoane interpuse, a activităţilor de comerţ şi participarea la administrarea sau la conducerea unor societăţi comerciale, regii autonome sau a unor organizaţii cooperatiste.


	Nemodificat
	

	45. 
	Art. 9. (3) Mandatul preşedintelui încetează:

a) la expirarea duratei;

b) prin demisie;

c) prin deces;

d) prin imposibilitate definitivă de exercitare a mandatului, constând într-o indisponibilitate mai lungă de 60 de zile consecutive;

e) la survenirea unei incompatibilităţi din cele prevăzute la alin. (2);

f) prin revocare, pentru încălcarea prevederilor prezentei ordonanţe de urgenţă sau pentru condamnare penală, prin hotărâre judecătorească rămasă definitivă. Preşedintele se revocă de către autoritatea care l-a numit.


	Nemodificat
	

	46. 
	Art. 9. (4) În exercitarea atribuţiilor sale, preşedintele emite ordine şi decizii.


	Nemodificat
	

	47. 
	Art. 9. (5) Ordinele de interes general pentru agenţii economici din sector se publică în Monitorul Oficial al României.


	Nemodificat
	

	48. 
	Art. 9. (6) Ordinele şi deciziile luate de Preşedinte în exercitarea atribuţiilor sale pot fi atacate în contencios administrativ la Curtea de Apel Bucureşti, în termen de 30 de zile de la data la care au fost notificate părţilor interesate sau de la data publicării în Monitorul Oficial al României, dacă sunt de interes general.


	Nemodificat
	

	49. 
	Art.10. - Activitatea A.N.R.E. este sprijinită de un Consiliu consultativ format din 9 membri numiţi prin ordin al preşedintelui A.N.R.E., la propunerea asociaţiilor profesionale din domeniul energiei (3 membri), a organizaţiilor consumatorilor de energie (3 membri), precum şi din specialişti desemnaţi din cadrul Ministerului Industriei şi Comerţului (3 membri).
	Art.8. (1) - Activitatea A.N.R.E. este sprijinită de un Consiliu consultativ format din 9 membri numiţi prin ordin al preşedintelui A.N.R.E., din care 3 membri specialişti din unităţile Ministerului Industriei şi Comerţului, 2 membri din partea administraţiei publice locale, un membru specialist din cercetare - proiectare în domeniul energetic şi 3 membri specialişti din unităţile mari consumatoare de energie electrică şi termică.

Dep.Dumitru Popescu


	Pentru a elimina posibilitatea accesului nespecialiştilor în consiliul consultativ.

	50. 
	Art.10 (2) Consiliul consultativ sprijină armonizarea intereselor agenţilor economici din sector cu cele ale consumatorilor de energie, evaluează impactul reglementărilor A.N.R.E. şi face propuneri de îmbunătăţire a acestora, potrivit Regulamentului de organizare şi funcţionare al A.N.R.E.


	Nemodificat
	

	51. 
	Art. 11. - (1) Personalul este angajat şi eliberat din funcţie în conformitate cu prevederile Regulamentului de organizare şi funcţionare a A.N.R.E., cu contractul colectiv de muncă şi  cu reglementările legale în vigoare. Condiţiile de incompatibilitate stabilite la art. 7 alin. (2) sunt aplicabile şi personalului.

(2) Personalul preluat de la Compania Naţională de Electricitate - S.A. se consideră transferat la A.N.R.E. şi îşi păstrează salariile avute până la negocierea contractului colectiv de muncă.

(3) Contractul colectiv de muncă va fi negociat şi înregistrat la Direcţia de Muncă şi Protecţie Socială a Municipiului Bucureşti în termen de 30 de zile de la data intrării în vigoare a prezentei ordonanţe de urgenţă.


	Nemodificat
	

	52. 
	Art. 12. - Salarizarea personalului A.N.R.E. se stabileşte în conformitate cu reglementările în vigoare pentru instituţiile publice finanţate integral din venituri extrabugetare.


	Nemodificat
	

	53. 
	Art. 13. - (1) A.N.R.E. întocmeşte anual bugetul de venituri şi cheltuieli în conformitate cu normele metodologice

elaborate de Ministerul Finanţelor.
	Art. 13. - (1) A.N.R.E. întocmeşte anual bugetul propriu de venituri şi cheltuieli în conformitate cu normele metodologice

elaborate de Ministerul Finanţelor.

Dep. Dan Ioan Popescu


	Se impune.

	54. 
	Art. 13. (2) Soldurile anuale rezultate din execuţia bugetului de venituri şi cheltuieli al A.N.R.E. rămân la dispoziţia acesteia şi se folosesc în anul următor cu aceeaşi destinaţie.
	Nemodificat
	

	55. 
	Art. 14. - (1) Agenţii economici din sectorul energiei electrice şi termice au obligaţia de a pune la dispoziţie A.N.R.E. informaţiile necesare pentru desfăşurarea în bune condiţii a activităţii acesteia.


	Nemodificat
	

	56. 
	Art.14 (2) Furnizarea de informaţii incorecte, incomplete sau eronate constituie contravenţie şi se sancţionează cu amendă de la 10.000.000 lei la 25.000.000 lei.


	Nemodificat
	

	57. 
	Art.14 (3) Sancţiunea contravenţională prevăzută la alin. (2) se aplică şi persoanelor juridice.


	Nemodificat
	

	58. 
	Art.14 (4) Constatarea contravenţiei prevăzute la alin. (2) şi aplicarea sancţiunilor se fac de către persoane împuternicite din cadrul A.N.R.E.


	Nemodificat
	

	59. 
	 Art.14 (5) Contravenţiei prevăzute la alin. (2) îi sunt aplicabile dispoziţiile Legii nr. 32/1968 privind stabilirea şi sancţionarea contravenţiilor, cu modificările şi completările ulterioare.
	Nemodificat
	

	60. 
	Art. 15. - Pentru îndeplinirea atribuţiilor ei, A.N.R.E. colaborează cu Consiliul Concurenţei, Oficiul Concurenţei şi Oficiul pentru Protecţia Consumatorilor, cu ministerele şi cu alte organe de specialitate ale administraţiei publice centrale sau locale interesate, cu asociaţiile consumatorilor de energie electrică şi termică, cu agenţii economici specializaţi care prestează servicii pentru sector, cu asociaţiile profesionale din domeniul energiei electrice şi termice şi cu asociaţiile patronale.


	Nemodificat
	

	61. 
	Art. 16. - (1) În termen de 4 luni de la intrarea în vigoare a prezentei ordonanţe de urgenţă, A.N.R.E. emite regulamentul privind acordarea licenţelor şi autorizaţiilor în sectorul energiei electrice şi termice, prin care vor fi stabilite procedurile, termenele şi condiţiile de acordare a acestora.


	Nemodificat
	

	62. 
	Art.16 (2) Agenţii economici din sector sunt obligaţi să solicite acordarea licenţei, în termen de cel mult 6 luni de la emiterea regulamentului prevăzut la alin.(1).


	Nemodificat
	

	63. 
	 Art.16  (3) În termen de un an de la intrarea în vigoare a prezentei ordonanţe de urgenţă A.N.R.E. va emite reglementări privind stabilirea tarifelor pentru distribuţia şi vânzarea energiei termice.


	Nemodificat
	

	64. 
	Art. 17. - Anexele nr. 1 şi 2 fac parte integrantă din prezenta ordonanţă de urgenţă.


	Nemodificat
	

	65. 
	Anexa nr.1


	Nemodificat
	

	66. 
	Anexa nr.2 
	Se modificã definiţiile ale căror texte nu corespund cu cele prevăzute în Ordonanţa nr.63/1998 privind energia electrică şi termică, preluându-se textele din art. 5 al respectivei ordonanţe.


	


ANEXA Nr. 1

L I S T A

bunurilor care vor fi trecute din patrimoniul Companiei Naţionale de Electricitate - S.A. în  atrimoniul Autorităţii Naţionale de Reglementare în domeniul Energiei - A.N.R.E.

	Nr. crt.
	Denumirea
	Elementele de identificare
	Valoarea ***)

- lei -



	1.
	 Sediu - Bucureşti, str. Constantin Nacu nr. 3, sectorul 2


	1/2 Parter + Etaj 1 + Etaj 2*)
	1.400.000.000



	2.
	Mobilier, aparatură, birotică


	**)
	140.000.000

	3.
	Calculatoare, periferice
	**)
	195.000.000



	4.
	Maşini, utilaje, instalaţii
	**)
	35.000.000



	5.
	Mijloace de transport


	3 autoturisme
	80.000.000

	6.
	TOTAL GENERAL:
	
	1.850.000.000




***) Nota 1  Suprafaţa birourilor alocate A.N.R.E.:

Parter = 98,05 m 2 (camerele 5, 6, 7, 8 şi 9)

Etaj 1 = 177,07 m 2 (integral)

Etaj 2 = 188,96 m 2 (integral)

***) Nota 2  Corespunzătoare actualelor dotări ale spaţiilor alocate.

***) Nota 3  Valoarea rămasă în contabilitatea Regiei Autonome de Electricitate "Renel" la data de 30 martie 1998 şi care se regăseşte în prezent în patrimoniul Companiei Naţionale de Electricitate - S.A.

ANEXA Nr. 2

Definiţii de termeni specifici
	Nr.

crt.
	Text proiect de lege

-Senat 
	Amendament propus de comisie

Autorul
	Motivaţie

	0
	1
	2
	3

	1 
	Sectorul energiei electrice şi termice - ansamblul agenţilor economici, activităţilor şi instalaţiilor aferente, de producere, transport, dispecerizare, distribuţie şi furnizare a energiei electrice şi termice.


	Sectorul energiei electrice şi termice - ansamblul activităţilor de planificare, dezvoltare, construire, exploatare şi de întreţinere a instalaţiilor de producere, transport, distribuţie şi de furnizare a energiei electrice şi termice, inclusiv importul şi exportul energiei electrice, precum şi schimburile de energie electrică cu sistemele electroenergetice ale ţărilor vecine;


	S-au preluat pentru consecvenţă definiţiile din Ordonanţa de urgenţă nr.63/1998 privind energia electrică şi termică

	2 
	Cod - colecţie de reglementări pentru un domeniu specific de activităţi sau instalaţii din cadrul sectorului energiei electrice şi termice.


	Nemodificat
	

	3 
	Furnizor - persoană fizică sau juridică de drept privat, română sau străină, licenţiată să comercializeze energie electrică sau termică.


	Furnizor - partea contractantă a contractului de furnizare care asigură alimentarea cu energie electrică sau termică a unui consumator;
	Idem pct.1.

	4 
	Consumator (final) de energie electrică - persoană fizică sau juridică de drept privat, română sau străină, care cumpără energie electrică în scopul obţinerii de servicii din utilizarea acesteia.
	Nemodificat
	


	0
	1
	2
	3

	5 
	Acces la reţea - dreptul agenţilor economici de producere şi furnizare, precum şi al consumatorilor eligibili de energie electrică de a se racorda şi de a folosi în condiţiile legii serviciile reţelelor electrice, de transport şi/sau de distribuţie.
	Acces la reţea - dreptul unui producător de energie electrică sau al unui consumator eligibil de a se racorda la reţeaua electrică de transport aparţinând Companiei Naţionale de Electricitate, precum şi al oricărui consumator de a se racorda - în condiţiile cerute de normele tehnice - la reţeaua electrică de distribuţie;


	Idem pct.1.

	6
	Consumator eligibil - consumatorul de energie electrică care are dreptul să-şi aleagă furnizorul şi să contracteze direct cu acesta energia necesară, având acces la reţelele de transport şi/sau de distribuţie.


	Consumator eligibil - consumatorul care poate să aleagă producătorul şi să contracteze direct cu acesta energia consumată şi care are acces la reţelele de transport şi/sau distribuţie;
	Idem pct.1.

	7
	Consumator captiv - consumatorul de energie electrică care este obligat, în conformitate cu reglementările în domeniu, să contracteze furnizarea energiei cu un anumit distribuitor/furnizor.


	Consumator captiv - consumatorul care, din motive de configuraţie a reţelei, este obligat să contracteze furnizarea energiei cu un anumit distribuitor;
	Idem pct.1.

	8
	Autorizaţia - permisie acordată unei persoane fizice sau juridice de drept privat, română sau străină, pentru a construi, a pune şi a menţine în funcţiune sau a modifica o instalaţie de producere, transport, stocare, dispecerizare, distribuţie a energiei electrice şi termice.


	Nemodificat
	

	9
	Licenţa - permisie acordată unei persoane fizice sau juridice de drept privat, română sau străină, de exploatare comercială a instalaţiilor autorizate, de producere, transport, stocare, dispecerizare, distribuţie a energiei electrice şi termice, precum şi de intermediere în comercializarea de energie electrică sau termică.


	Nemodificat

